રવિ ૨૩ વર્ષનો છે, ઉત્તરપ્રદેશના ધરમપુરમાં રહે છે. તે દસ વર્ષથી સ્ક્વૉશ રમે છે અને દેશ માટે અનેક મેડલ જીતી લાવ્યો છે. ૨૦૧૦માં એશિયન જુનિયર ચેમ્પિયનશિપમાં ગોલ્ડમેડલ જીતી લાવ્યો હતો. તે કહે છે, “દર વખતે ઈનામની રકમમાંથી મારી તાલીમનો ખર્ચ નીકળી જાય છે, પરંતુ રમતોત્સવમાં ભાગ લેવાનો ખર્ચ કોઈ આપતું નથી.” આ વખતે ગુવાહાટીમાં યોજાનાર દક્ષિણ એશિયાઈ રમતોમાં સ્ક્વૉશમાં ભારતના જે ચાર ખેલાડી પસંદ થયા છે, તેમાં રવિ દીક્ષિત પણ સામેલ છે. એનો ખર્ચ આપવા કોઈ તૈયાર નથી.